IMISLab/GreekWikipedia huggingface dataset:
Κιθαρίδα Ηρακλείου

Η Κιθαρίδα (επίσημο: Κιθαρίς) είναι χωριό της Κοινότητας Κρουσώνος του Δήμου Μαλεβιζίου στην Περιφερειακή Ενότητα Ηρακλείου της Κρήτης. Σύμφωνα με την απογραφή του 2011 έχει 52 κατοίκους. Απέχει 21 χιλιόμετρα από το Ηράκλειο και είναι κτισμένη σε υψόμετρο 220 μ.

 Ο Φραντσέσκο Μπαρότσι το 1577 το αναφέρει το χωριό ως Chitaridha στην επαρχία Μαλεβιζίου. Στην ενετική απογραφή του 1583 από Καστροφύλακα αναφέρεται ως Chitharida με 69 κατοίκους. Ο Φραντσέσκο Βασιλικάτα το 1630 το αναφέρει ως Chitaridha, ενώ στην οθωμανική απογραφή του 1671 αναφέρεται ως Ketaride και είχε 12 χαράτσια. Στην απογραφή του 1834, η οποία διεξήχθη από τους Αιγυπτίους και διασώθηκε από τον Ρόμπερτ Πάσλεϊ, αναφέρεται ως Kitharida με 15 οικογένειες, όλες χριστιανικές. Το χωριό καταστράφηκε από σεισμό το 1856.Στην απογραφή του 1881, η Κιθαρίδα είχε 160 Χριστιανούς και 2 Τούρκους κατοίκους και υπαγόταν στον δήμο Κρουσώνος. Στην απογραφή του 1900 ανήκε στον ίδιο δήμο και είχε 149 κατοίκους. Το 1920 είχε οριστεί έδρα ομώνυμου δήμου. Το 1925 προσαρτήθηκε στην Κοινότητα Κρουσώνος. Αναλυτικά η δημογραφική πορεία του χωριού σύμφωνα με τις απογραφές: Στο χωριό βρίσκεται ο ναός του Αγίου Φανουρίου, ο οποίος στο παρελθόν ήταν το καθολικό της Μονής Παναγίας ή Κεράς Ελεούσης. Το συγκρότητμα έχει χαρακτηριστεί αρχαίο μνημείο. Η Μονή ιδρύθηκε περί τα τέλη της β' βυζαντινής περιόδου, αρχικώς ως γυναικεία, την όψιμη Τουρκοκρατία γίνεται ανδρική και αποτελούσε μετόχι της μονής Αγίας Ειρήνης. Το συγκρότημα απετελείτο, εκτός των κελλιών, από ένα ελαιοτριβείο, ξενώνες, βιβλιοθήκη και σχολείο. Σήμερα σώζεται το καθολικό, τμήμα των κελλιών και το σχολείο. Κατά την Επανάσταση του 1821 οι Τούρκοι κατέστρεψαν τη μονή και τη βιβλιοθήκη της. Το 1841, με άδεια της Τουρκικής διοικήσεως, ιδρύεται στη μονή σχολείο, ένα από τα πρώτα στην Κρητική ύπαιθρο. Το σχολείο καταστράφηκε το 1866. Το σημερινό κτήριο κτίσθηκε κατά τα τέλη του 19ου αιώνα, λειτουργούσε δε ως τα μέσα του 20ου αιώνα, εξυπηρετώντας τα χωριά του Μαλεβιζίου.Το καθολικό της μονής ήταν αρχικώς μονόχωρο και ανήκε στον τύπο του μονόχωρου μετά τρούλου ναού. Επί Βενετοκρατίας επεκτάθηκε και έλαβε την μορφή τρίκλιτης θολοσκεπούς βασιλικής και προστέθηκε τοιχογραφημένο εγκάρσιο κλίτος. Τα κλίτη στεγάζονται με δίρριχτες θολωτές στέγες, το Άγιο Βήμα και τα παραβήματα με τρούλλους. Οι τοιχογραφίες χρονολογούνται κατά τον 15ο αιώνα και διατηρούνται κάτω από γαλακτώματα στο παλαιότερο και στο εγκάρσιο κλίτος. Το τέμπλο του ναού είναι ξυλόγλυπτο.
Ντιεμερσί Μποκανί

Ο Ντιεντονί «Ντιεμερσί» Μποκανί Μπεζούα (γαλλικά: Dieudonné "Dieumerci" Mbokani Bezua, γεννήθηκε 25 Νοεμβρίου 1985) είναι ποδοσφαιριστής από τη Λαϊκή Δημοκρατία του Κονγκό που αγωνίζεται ως επιθετικός. Είναι πρώτος σκόρερ στην ιστορία της Εθνικής ομάδας της Λαϊκής Δημοκρατίας του Κονγκό.

 Το όνομα που υιοθέτησε (Ντιεμερσί) μεταφράζεται στα ελληνικά «ευχαριστώ Θεέ». Η καριέρα του ξεκίνησε στο σύλλογο Μπελ' Ορ της πατρίδας του, όπου το 2004 από την ομάδα των νέων μεταπήδησε στην ανδρική και τον πρώτο χρόνο του ήταν πρώτος σκόρερ του πρωταθλήματος με 16 γκολ. Έμεινε για άλλο ένα χρόνο στο Ζαΐρ (παλαιότερη ονομασία της Λαϊκής Δημοκρατίας του Κονγκό) πριν μεταγραφεί στο Βέλγιο και την Άντερλεχτ κατακτώντας τον τίτλο πρωταθλήματος 2006–07. Το διάστημα 2007–10 αγωνίστηκε με επιτυχία στη Σταντάρ Λιέγης, έχοντας 39 γκολ σε 87 εμφανίσεις πρωταθλήματος και τρεις τίτλους, δύο πρωταθλήματα και ένα Σούπερ Κύπελλο. Τη διετία 2011–13 επανήλθε στην Άντερλεχτ πανηγυρίζοντας δύο ακόμα πρωταθλήματα και ένα Σούπερ Κύπελλο Βελγίου, ενώ ο ίδιος σημείωσε συνολικά 26 γκολ σε όλες τις διοργανώσεις, χρονιά που Βραβεύτηκε ως ο κορυφαίος ποδοσφαιριστής του πρωταθλήματος και με το Ebony Shoe ως ο καλύτερος Αφρικανός του βελγικού πρωταθλήματος. Η καριέρα του σε μεγάλους ευρωπαϊκούς συλλόγους συνεχίστηκε με τη Ντιναμό Κιέβου το 2013 και οι τίτλοι τον συνόδευσαν και εδώ με δύο Κύπελλα Ουκρανίας και ένα πρωτάθλημα. Μετά από μικρά διαστήματα στην Αγγλία, η επάνοδος στο Βέλγιο το 2018 του χάρισε τον τίτλο του πρώτου σκόρερ (2019–20), ένα ακόμα Ebony Shoe και ένα Κύπελλο την ίδια χρονιά με τη Άντβερπ.Έκανε το ντεμπούτο του με την εθνική του ομάδα την 1η Ιουλίου 2005 σε συνάντηση με την Μποτσουάνα που έληξε χωρίς τέρματα και στις 16 Νοεμβρίου 2005 σε αγώνα με τη Λιβύη (1–2) σημείωσε το πρώτο του γκολ στις 16 Νοεμβρίου 2005 σε συνάντηση με τη Λιβύη (1–2). Κορυφαία στιγμή στη διεθνή του σταδιοδρομία ήταν η κατάκτηση της τρίτης θέσης στο Κύπελλο Εθνών Αφρικής το 2015, ενώ ο ίδιος ήταν πρώτος σκόρερ της διοργάνωσης. Άντερλεχτ Πρωτάθλημα Βελγίου (3) : 2006–07, 2011–12, 2012–13 Σούπερ Κύπελλο Βελγίου : 2012Σταντάρ Λιέγης Πρωτάθλημα Βελγίου (2) : 2007–08, 2008–09 Σούπερ Κύπελλο Βελγίου: 2009Ντιναμό Κιέβου Πρωτάθλημα Ουκρανίας : 2014–15 Κύπελλο Ουκρανίας (2) : 2013–14, 2014–15Άντβερπ Κύπελλο Βελγίου : 2019–20ΛΔ Κονγκό Τρίτη θέση Κύπελλο Εθνών Αφρικής : 2015Ατομικές διακρίσεις Βελγικό Χρυσό Παπούτσι : 2012 Ebony Shoe (2) : 2012, 2020 Κορυφαίος σκόρερ πρώτης κατηγορίας Βελγίου : 2019–20 (18 γκολ) Πρώτος σκόρερ του Κυπέλλου Εθνών Αφρικής : 2015 Κατάλογος κορυφαίων διεθνών σκόρερ ποδοσφαίρου ανδρών ανά χώρα
Τροχοπέδιλο

Τα Τροχοπέδιλα (Τροχοπέδιλα Εν Σειρά) ή πατίνια τύπου inline είναι μπότες με τροχούς σε μια σειρά (inline). Η τροχοπεδιλατοδρόμιση "πατινάζ" όπως και με τα παγοπέδιλα απαιτεί καλή ισορροπία και το λεγόμενο βήμα του πατιναζ για μετακίνηση. Παρά το ότι πρωτοεμφανίστηκαν κατά τη διάρκεια του 18ου αιώνα, έγιναν της μόδας περίπου το 1990 ως καλοκαιρινή μορφή της χειμερινής παγοδρομίας. Συνήθως τα τροχοπέδιλα έχουν 4 τροχούς ανά μπότα, κυκλοφορούν και μερικά με 5. Κάθε τροχός είναι τοποθετημένος με μια βίδα στην ράγα που βρίσκεται κάτω από την μπότα. Η ράγα είναι συνήθως από αλουμίνιο ή πλαστικό ABS.

 Ενώ πρωτοεμφανίστηκαν το δέκατο όγδοο αιώνα δεν επικράτησαν διότι ήταν πιο διαδεδομένα τα πατίνια quads με ρόδες σε δυο σειρές. Οι περισσότερες κατασκευές είχαν το σκοπό την προπόνηση από χόκεϊ επί πάγου ή καλλιτεχνικό πατινάζ ανεξάρτητα από παγοδρόμια και ήταν τροποποιημένα παγοπέδιλα. Τέλη τις δεκαετίας του 1980 ο Scott Olson στη Μινεάπολη της Μινεσότα ίδρυσε μια εταιρία που με επιτυχία προώθησε τα πατίνια ινλάιν. Υπάρχουν ουσιαστικά πέντε τύποι από τροχοπέδιλα. Τα πατίνια για γενική χρήση, λεγόμενα soft boot, για agressive skating, για Ρόλερ ινλάιν χόκεϊ, για καλλιτεχνικό πατινάζ και για πατινάζ ταχύτητας. Πιο διαδεδομένα είναι τα μοντέλα με τέσσερις ρόδες υπάρχουν όμως και με τρείς ή πέντε. Whittingham, Richard (1985). LIFE In sports. Harper & Row. pp. 236–237
ΦΚ Κολωνία

Η ΦΚ Κολωνία (γερμανικά: 1. FC Köln) είναι μια ποδοσφαιρική ομάδα της Γερμανίας με έδρα την Κολωνία και ιδρύθηκε στις 13 Φεβρουαρίου 1948 από τη συγχώνευση των τοπικών συλλόγων Kölner BC 01 και SpVgg Sülz 07. Παρ' ότι ιδρύθηκε ως αμιγώς ποδοσφαιρικό σωματείο, στην πορεία ανέπτυξε και άλλα τμήματα όπως χάντμπολ και πινγκ-πονγκ.

 Η ΦΚ Κολωνία έχει κατακτήσει 3 φορές το Πρωτάθλημα ποδοσφαίρου Γερμανίας και 4 φορές το Κύπελλο Γερμανίας. Το 1986 έφτασε μέχρι τον (τότε διπλό) τελικό του Κυπέλλου ΟΥΕΦΑ, αλλά απώλεσε το τρόπαιο από τη Ρεάλ Μαδρίτης, χάνοντας στη Μαδρίτη με 5-1 και επικρατώντας με 2-0 στη ρεβάνς, που διεξήχθη στο Ολυμπιακό Στάδιο του Βερολίνου λόγω τιμωρίας της έδρας της.Στον πάγκο της ομάδας διακρίθηκαν ιδιαίτερα οι Ζλάτκο Τσαϊκόφσκι,Χάνες Βαϊσβάιλερ (νταμπλ το 1978),Ρίνους Μίχελς και Κρίστοφ Ντάουμ. Πρωτάθλημα ποδοσφαίρου Γερμανίας 1962, 1964, 1978Κύπελλο Γερμανίας 1968 ΦΚ Κολωνία - Μπόχουμ: 4-1 1977 ΦΚ Κολωνία - Χέρτα Βερολίνου: 1-0 1978 ΦΚ Κολωνία - Φορτούνα Ντίσελντορφ: 2-0 1983 ΦΚ Κολωνία - Φορτούνα Κολωνίας: 1-0 Μεγάλοι ποδοσφαιριστές έχουν φορέσει τη φανέλα της, όπως οι: Χανς Σέφερ, Μπερντ Κούλμαν, Χάνες Λερ, Καρλ-Χάιντς Σνέλινγκερ, Βόλφγκανγκ Όβερατ, Χάιντς Φλόε, Ντίτερ Μίλερ, Χέρμπερτ Τσίμερμαν, Κλάους Φίσερ, Μπερντ Σούστερ, Τόνι Γούντκοκ, Χάραλντ (Τόνι) Σούμαχερ, Τόνι Πόλστερ, αδελφοί Κλάους και Τόμας Άλοφς, Πιέρ Λιτμπάρσκι, Τόμας Χέσλερ, Μπόντο Ίλγκνερ, Λούκας Ποντόλσκι, Μόρτεν Όλσεν, Χένρικ Άντερσεν, Ράινερ Μπόνοφ, Στέφαν Ένγκελς, Πάουλ Στάινερ, Γιούργκεν Κόλερ, Χέρμπερτ Νόιμαν. Επίσημος ιστότοπος
Περιβολάκια Καλαμάτας Μεσσηνίας

Τα Περιβολάκια Καλαμάτας είναι οικισμός της Περιφερειακής Ενότητας Μεσσηνίας, στην Περιφέρεια Πελοποννήσου, με πληθυσμό 154 κατοίκων, σύμφωνα με την Απογραφή του 2011.Διοικητικά ανήκουν στην Τοπική Κοινότητα Ελαιοχωρίου και υπάγονται στη Δημοτική Ενότητα Καλαμάτας, του Δήμου Καλαμάτας.

 Τα Περιβολάκια βρίσκονται σε υψόμετρο 438 μέτρων, στον Ταΰγετο. 16-10-1940, αναγνώριση του οικισμού Περιβολάκια και προσάρτησή του στην Κοινότητα Γιαννίτσης. 04-12-1997, ο οικισμός Περιβολάκια αποσπάται από την Κοινότητα Ελαιοχωρίου και προσαρτάται στο Δήμο Καλαμάτας. Δήμος Καλαμάτας
Πρωτάθλημα Ελλάδας πετοσφαίρισης παμπαίδων

Το πρωτάθλημα Ελλάδας πετοσφαίρισης παμπαίδων, διεξάγεται από την Ελληνική Ομοσπονδία Πετοσφαίρισης. Διεξήχθη για πρώτη φορά το 2000 με πρωταθλητή τον Ηρακλή. Η διεξαγωγή της διοργάνωσης διεκόπη το 2010, κι επανήλθε το 2018. Τους περισσότερους τίτλους (5) έχει κατακτήσει ο Ηρακλής Θεσσαλονίκης.

 Οι ομάδες παίδων αγωνίζονται στα πρωταθλήματα των: Ένωση Σωματείων Πετοσφαίρισης Αθήνας-Ανατολικής Αττικής (ΕΣΠΑΑΑ) Ένωση Σωματείων Πετοσφαίρισης Δυτικής Αττικής (ΕΣΠΕΔΑ) Ένωση Σωματείων Πετοσφαίρισης Θεσσαλονίκης, (ΕΠΕΣ Θεσσαλονίκης) Ένωση Σωματείων Πετοσφαίρισης Θράκης/Ανατολικής Μακεδονίας (ΕΣΠΕ Θράκης/Ανατολικής Μακεδονίας) Ένωση Σωματείων Πετοσφαίρισης Μακεδονίας (ΕΣΠΕ Μακεδονίας) Ένωση Σωματείων Πετοσφαίρισης Δυτικής Ελλάδας (ΕΣΠΕ Δυτικής Ελλάδας) Ένωση Σωματείων Πετοσφαίρισης Κεντρικής Ελλάδας (ΕΣΠΕ Κεντρικής Ελλάδας) Ένωση Σωματείων Πετοσφαίρισης Πελοποννήσου (ΕΣΠΕ Πελοποννήσου) Ένωση Σωματείων Πετοσφαίρισης Κρήτης (ΕΣΠΕ Κρήτης) Ζ’ Περιφέρειας. Λίστα πρωταθλητών Ιστοτοπος volleynews.gr
One Piece: The Movie

Το One Piece: The Movie (ιαπωνικά: ワンピース Wan Pīsu?, lit. One Piece) είναι Anime ταινία του 2000, που κυκλοφόρησε από την Toei Company. Πρόκειται για την πρώτη ταινία της σειράς One Piece.

 Σύμφωνα με το σενάριο της ταινίας, υπήρχε κάποτε στον κόσμο ένας πειρατής γνωστός ως ο "Χρυσός Woonan", ο οποίος κατείχε το 1/3 του χρυσαφιού παγκοσμίως. Με το πέρασμα του καιρού, το πλήρωμά του καθώς και ο ίδιος χαθήκαν. Στον ίδιο κόσμο, πολύ καιρό μετά, o Monkey D. Luffy και το πλήρωμά του βρίσκονται πολλές μέρες χωρίς φαγητό και κινδυνεύουν να λιμοκτονήσουν. Και σαν να μην έφτανε αυτό, κάποιοι τους κλέβουν όλους τους τους θησαυρούς. Προσπαθώντας να πιάσουν τους κλέφτες, oδηγούνται από τον νεαρό θαυμαστή του Woonan, Tobio, και βρίσκονται αντιμέτωποι με τον El Drago, έναν επικίνδυνο πειρατή που αναζητά το θησαυρό του Χρυσού Woonan σ' ένα κοντινό νησί, οδηγούμενος από έναν χάρτη που έχει.
Πηνειός (Θεσσαλία)

Ο Πηνειός, επίσης γνωστός ως Σαλαβριάς, είναι ποταμός στη Θεσσαλία της Ελλάδας. Οι πηγές του βρίσκονται στην Πίνδο. Δεχόμενος όλα τα νερά από τους συγκλίνοντες ακτινοειδώς παραπόταμους της Δυτικής Θεσσαλίας, δηλαδή του Ορεινού Όγκου της Πύλης, τα οποία άλλοτε σχημάτιζαν λίμνη και ρέοντας από τα στενά της Καλαμπάκας, που από τη διαβρωτική του ενέργεια δημιουργήθηκαν τα Μετέωρα, φθάνει στον Θεσσαλικό κάμπο, όπου διασχίζοντας το πέρασμα της περίφημης Κοιλάδας των Τεμπών, μεταξύ Ολύμπου και Όσσας, εκβάλλει στο Αιγαίο (νότιος Θερμαϊκός Κόλπος) δημιουργώντας το Δέλτα του κοντά στην περιοχή Στόμιο. Στo μέσο της κοιλάδας των Τεμπών κοντά στην Παλαιά Εθνική Οδό βρίσκεται η εκκλησία της Αγίας Παρασκευής, που χτίστηκε περίπου το 1910, η οποία επικοινωνεί με την απέναντι όχθη με κρεμαστή πεζογέφυρα που κατασκευάστηκε το 1960 σε σχέδια του αρχιτέκτονα Παύλου Μυλωνά.

 Ο Πηνειός δέχεται πιέσεις από κάθε είδους παραγωγικές δραστηριότητες των περιοχών που διασχίζει, καθώς το μείζον πρόβλημα είναι η μεγάλη μείωση της παροχής του κατά τους θερινούς μήνες, πράγμα που προκαλεί σημαντική επιβάρυνση της ποιότητας των νερών του. Αυτό συμβαίνει λόγω της λειψυδρίας των καλοκαιρινών μηνών και της υπέρμετρης άντλησης νερού για άρδευση χιλιάδων στρεμμάτων του Θεσσαλικού Κάμπου. Η ρύπανση του ποταμού οφείλεται κυρίως στα αστικά απόβλητα, τα λύματα από κτηνοτροφικές μονάδες και τα απόβλητα των βιομηχανιών κυρίως από τυροκομεία. Επιπλέον, η υπέρμετρη χρήση ζιζανιοκτόνων και φυτοφαρμάκων επιβαρύνουν σημαντικά την μόλυνση. Τα κύρια θύματα της μόλυνσης είναι οι ζωντανοί οργανισμοί που ζουν στον ποταμό. Μέσα στο πέρασμα των χρόνων έχουν βρεθεί τεράστιες ποσότητες νεκρών ψαριών. Σε κίνδυνο βρίσκονται, επίσης, και οι εκτάσεις που αντλούν νερό από τον ποταμό. Το 2005 ο Πηνειός κατατάχθηκε δεύτερος σε λίστα με τους πιο μολυσμένους ποταμούς της Ευρώπης. Παρά τη μόλυνση ο ποταμός παραμένει πλούσιος σε βιοποικιλότητα. Τα παραποτάμια δάση περιέχουν ιτιές, πλατανιές, λεύκες, σκλήθρα, σφενδάμια, πικροκαστανιές, ελατοδάση και δρυοδάση. Επιπλέον, οι παραόχθιες περιοχές του είναι γνωστές για την ορνιθοπανίδα. Δεκάδες είδη κατοικούν στην περιοχή όπως φιδαετοί, ξεφτέρια και μπούφοι. Ακόμη, μπορεί να συναντήσει κανείς, μεταξύ άλλων, σταχτοτσικνιάδες, πελαργούς και καλαμόκιρκους είτε στις εκβολές είτε στα χωράφια κοντά στον ποταμό. Το συνολικό μήκος του είναι 216 χιλιόμετρα. Κυριότεροι παραπόταμοι του είναι: Ο Τιταρήσιος, ο Ενιπέας, ο Καλέτζης, ο Πορταικος ο Ληθαίος και το ρέμα Μουργκάνι. Κατά την Ελληνική Μυθολογία ο Πηνειός ήταν γιος του Ωκεανού και της Τιθύος, όπως όλοι άλλωστε οι ποταμοί κατά την ιδεοανθρωπόμορφη τότε αντίληψη. Με το όνομα Σαλαβριάς φέρεται κατά τον Μεσαίωνα, όπου πρώτη που τον ονομάζει έτσι είναι η Άννα Κομνηνή, το 1150 μ.Χ.. Από τον Όμηρο χαρακτηρίζεται αργυροδίνης. Πηνειός (μυθολογία) "Νεώτερον Εγκυκλοπαιδικόν Λεξικόν Ηλίου", τ.15ος, σ.872 Πολυμέσα σχετικά με το θέμα Pineios River (Thessaly) στο Wikimedia Commons
Eurogames

Το Eurogames (σε ελεύθερη μετάφραση: Ευρωπαιχνίδια ή Ευρωαγώνες) ήταν ευρωπαϊκό (ιταλικής παραγωγής) τηλεοπτικό πρόγραμμα το οποίο προβλήθηκε στο ιταλικό Canale 5 από τις 19 Σεπτεμβρίου έως τις 24 Οκτωβρίου 2019. Το παρουσίασε η Ίλαρι Μπλάζι και ο Άλβιν, με διαιτητή τον ολυμπιονίκη Γιούρι Κέκι. Ήταν μια αναθεωρημένη και ανανεωμένη έκδοση των Παιχνιδιών χωρίς σύνορα. Στην Ελλάδα προβάλλεται με παρουσιαστή τον Θέμη Γεωργαντά στον ΣΚΑΪ, τρεις μήνες μετά την αρχική προβολή του στην Ιταλία.

 Το 2019 κυκλοφορούσαν φήμες για πιθανή αναβίωση των Παιχνιδιών χωρίς Σύνορα. Οι φήμες επιβεβαιώθηκαν στις 18 Ιουνίου 2019 κατά τη διάρκεια της ετήσιας συνέντευξης τύπου της γαλλικής κρατικής τηλεόρασης (France Télévisions). Η παραγωγή της γαλλικής έκδοσης θα γίνει από την Air Productions του Ναγκί και προβλήθηκε στο δεύτερο κρατικό κανάλι France 2. Την ίδια στιγμή, η Mediaset ανακοίνωσε ότι ήθελε να δημιουργήσει ένα παιχνίδι της ίδιας μορφής. Ονομάστηκε Eurogames και μεταδόθηκε από το Canale 5 (ιδιόκτητο κανάλι της Μέντιασετ) με παρουσιαστές τους Ίλαρι Μπλάζι και Άλβιν. Αυτή η πρώτη και μοναδική έκδοση παρήχθη από την Mediaset και την Nonpanic. Αποτελείται από έξι επεισόδια (πέντε συν τον τελικό) τα οποία γυρίστηκαν στο πάρκο Τσινετσιτά Ουόρλντ στην Ρώμη, όπου δημιουργήθηκε το σύνολο όλων των παιχνιδιών. Ο χώρος έχει μέγεθος 8000 τετραγωνικών μέτρων. Συμμετέχουν οι εξής χώρες: Γερμανία, Ελλάδα, Ιταλία, Πολωνία, Ρωσία και Ισπανία. Το παιχνίδι αποτελείται από εννέα αγωνίσματα, τις οποίες τα έθνη πρέπει να αντιμετωπίσουν κερδίζοντας πόντους. Από αυτά, έξι αντλούν το θέμα τους από τον πολιτισμό και την ιστορία των συμμετεχουσών χωρών. Κάθε χώρα είχε δικαίωμα να χρησιμοποιήσει ένα τζόκερ (επίσημα γνωστό ως τζόλι) σε ένα αγώνισμα που πιστεύει ότι θα τα πάει καλά, διπλασιάζοντας τους πόντους που θα αποκομίσει από το αγώνισμα. Επιπλέον, κάθε έθνος συμμετείχε στο φιλ ρουζ, μια ειδική δοκιμασία όπου κάθε χώρα συμμετέχει μεμονωμένα και στο τέλος οι πόντοι διπλασιάζονται. Στο τέλος του επεισοδίου οι χώρες αγωνίζονταν στο Παιχνίδι των πρωταθλητών, όπου κάθε χώρα επέλεγε τρεις διαγωνιζόμενους οι οποίοι έπρεπε να ανέβουν ένα τείχος στηριζόμενοι σε μια μεταλλική ράβδο χωρίς την δυνατότητα να κινήσουν τα πόδια τους (μπορούσαν να κινήσουν το σώμα τους μόνο από τα γόνατα και πάνω). Η τελευταία δοκιμασία τριπλασίαζε το σκορ.
Ιαματικές Πηγές Ηραίας

Οι Ιαματικές Πηγές Αρκαδίας είναι χωριό του Δήμου Γορτυνίας χτισμένο στην Κάτω Ηραία του πρώην Δήμου Ηραίας και ανήκει στο Δημοτικό Διαμέρισμα Λουτρών Ηραίας της Δημοτικής Ενότητας Ηραίας του Νομού Αρκαδίας. Χτισμένο σε καταπράσινο και πυκνό περιβάλλον, οι Ιαματικές Πηγές Ηραίας είναι σήμερα σημαντικό κέντρο ιαματικού τουρισμού. Το παλιό όνομα του χωριού ήταν "Λουτρά" λόγω των Ιαματικών νερών τις περιοχής.

 Από την αρχαιότητα η περιοχή ήταν γνωστή για τα ιαματικά νερά της και ειδικότερα κατά τη ρωμαϊκή περίοδο, καθώς ήταν ήταν από τα πρώτα που αξιοποιήθηκαν στην Ελλάδα τον εικοστό αιώνα. Οι ιαματικές πηγές των Λουτρών είναι θειούχες και με εξαιρετική ποιότητα νερών. Στο χωριό υπάρχει σύγχρονο ανακαινισμένο Υδροθεραπευτήριο το οποίο λειτουργεί με αυτεπιστασία του Δήμου από τις 15 Ιουνίου έως τις 15 Οκτωβρίου. Διαθέτει υποδομή για φιλοξενία αρκετών επισκεπτών και με άριστη ποιότητα υπηρεσιών. Ο ανακαινισμένος χώρος τους διαθέτει 20 υπερπολυτελείς καμπίνες, με 20 μπανιέρες, εκ των οποίων οι τρεις είναι για υδρομασάζ. Τα θειούχα νερά των πηγών θεωρούνται ενδεδειγμένα ιατρικά, με αποδεδειγμένες θεραπευτικές ιδιότητες. Θεωρούνται από τις σημαντικότερες ιαματικές πηγές στην Ελλάδα. Το υδροθεραπευτήριο είναι το παλιότερο στην ελληνική επικράτεια και λειτουργεί με βασιλικό διάταγμα από τις 4/7/1900. Οι κλιματολογικές συνθήκες του απόλυτα καθαρού φυσικού περιβάλλοντος δίνουν στην περιοχή πολλαπλά προνόμια. Ο καθαρός αέρας, οι ευωδίες της φύσης, το πλούσιο οξυγόνο από τα βουνά της Γορτυνίας δημιουργούν συνθήκες απόλυτης χαλάρωσης, που σε συνδυασμό με τις θεραπευτικές ιδιότητες των ιαματικών λουτρών καθιστούν τις Ιαματικές Πηγές Ηραίας μοναδικές. Το χωριό έχει αναπτυχθεί τουριστικά τον τελευταίο αιώνα και ασχλείται ενεργά με αυτό. Στο χωριό διαθέτει πλήρη κάλυψη σε ενοικιαζόμενα δωμάτια για τις ανάγκες των επισκεπτών κατά τη θερινή περίοδο. Λειτουργούν επίσης εστιατόρια και ταβέρνες, τα περισσότερα όλο το χρόνο. Σύμφωνα με την απογραφή του 2011 το χωριό είχε 80 μόνιμους κατοίκους ενώ συμφωνα με την απογραφή του 2001 το χωριό είχε 71 μόνιμους κατοίκους. Σήμερα οι μόνιμοι κάτοικοι του χωριού ασχολούνται κυρίως με τον τουρισμό αλλά και με τη γεωργία και τη μελισσοκομία. Στην περιοχή βρισκόταν κατά την αρχαιότητα η πόλη Ηραία, μία από τις σημαντικότερες της Αρκαδίας. Οι κατοικοί της λάτρευαν τον θεό Διόνυσο και διατηρούσαν καλές σχέσεις με τους γείτονές τους. Μετά τη διάλυση της Αρκαδικής Ομοσπονδίας (6οςαιώνας π.Χ.), η πόλη συνδέθηκε πολιτικά με τη Σπάρτη. Για τον λόγο αυτόν οι Αρκάδες την πυρπόλησαν το 369 π.Χ. Το 240 π.Χ. η Ηραία έγινε μέλος της Αχαϊκής Συμπολιτείας και έκτοτε περιέπεσε στην αφάνεια. Οι Ιαματικές Πηγές Ηραίας απέχουν 90 χιλιόμετρα από την Τρίπολη, 37 χιλιόμετρα από την Δημητσάνα και 37 χιλιόμετρα από τα Λαγκάδια. Αλλοι κοντινοί οικισμοί είναι το ιστορικό Παλόυμπα που απέχουν 12 χιλιόμετρα και η Ανδρίτσαινα που απέχουν 25 χιλιόμετρα. Το χωριό διασχίζει η επαρχιακή οδός Δημητσάνας - Γέφυρας Μπερτσιάς ενώ συνδέεται οδικά άμεσα με τους οικισμούς: Λιοδώρα με δρόμο 2 χιλιομέτρων, με τα Λουτρά(Καλύβια) με δρόμο 1,5 χιλιομέτρων, με το Αγιονέρι με δρόμο 1,5 χιλιομέτρων, και με τον Παρνασσό με χωματόδρομο 3,5 χιλιομέτρων.
Χουάν Κάρλος (ποδοσφαιριστής, γενν. το 1990)

Ο Χουάν Κάρλος Πέρεθ Λόπεθ (ισπανικά: Juan Carlos Pérez López, γενν. στις 30 Μαρτίου 1990), γνωστός ως Χουάν Κάρλος ή Χουανκάρ (Juankar), είναι Ισπανός επαγγελματίας ποδοσφαιριστής, ο οποίος αγωνίζεται ως αριστερός πλάγιος αμυντικός ή πλάγιος μέσος για τον Παναθηναϊκό. Ήταν γνωστός ως El Galgo de Boadilla (Λαγωνικό της Μποαντίγια) λόγω της ταχύτητάς του.

 Ο Χουανκάρ ξεκίνησε την ποδοσφαιρική του σταδιοδρομία στην ακαδημία ΕΦΜΟ Μποαντίγια, περνώντας 11 χρόνια εκεί από την ηλικία των έξι ετών. Το 2007, η Ρεάλ Μαδρίτης τον υπέγραψε στην ακαδημία νέων της.Ύστερα από δύο χρόνια, ο Χουανκάρ προήχθη στη Ρεάλ Μαδρίτης Καστίγια, όπου αγωνίστηκε σε δύο πλήρεις σεζόν της Σεγούντα Ντιβισιόν Β. Το πρώτο του γκολ επιτεύχθηκε στις 8 Νοεμβρίου 2009, σε μια εντός έδρας νίκη με 4-2 εναντίον της Χιμνάστικα ντε Τορελαβέγκα. Στις 28 Σεπτεμβρίου 2010, κλήθηκε στην πρώτη ομάδα της Ρεάλ Μαδρίτης για τον αγώνα της φάσης ομίλων του Τσάμπιονς Λιγκ εναντίον της Οσέρ, αλλά τελικά δεν άφησε τον πάγκο στη νίκη με 1-0. Στις 3 Οκτωβρίου 2010, ο Χουανκάρ έκανε τελικά την πρώτη του εμφάνιση για την πρώτη ομάδα της Ρεάλ Μαδρίτης, παίζοντας 11 λεπτά στη θέση του Άνχελ Ντι Μαρία στην εντός έδρας νίκη με 6-1 επί της Ντεπορτίβο Λα Κορούνια για την Πριμέρα Ντιβισιόν. Έπαιξε σε 32 αγώνες και σημείωσε τρία γκολ για την ομάδα Β, η οποία τελικά τα οποία τελικά αποκλείστηκε στα πλέι οφ ανόδου. Στις 7 Ιουλίου 2011, ο Χουανκάρ υπέγραψε για την Ρεάλ Σαραγόσα από την ιδιοκτήτρια τρίτης πλευράς Quality Sports Investments, μέσω της Μπράγκα. Στις 22 Σεπτεμβρίου, μπήκε ως αλλαγή στο δεύτερο ημίχρονο τους εκτός έδρας αγώνα εναντίον της Ρεάλ Μπέτις με το σκορ στο 4-1 για τους οικοδεσπότες και σημείωσε δύο γκολ σε δύο λεπτά που τελικά απέφεραν αποτέλεσμα, καθώς η ομάδα της Αραγωνίας έχασε με 4-3.Στη συνέχεια, ο Χουανκάρ εντάχθηκε τις επόμενες σεζόν με δανεισμό στην Ρεάλ Μπέτις, στη Γρανάδα και στη Μάλαγα, όλες στην πρώτη κατηγορία. Στις 19 Ιουλίου 2017, εντάχθηκε στη Μάλαγα με μόνιμη μετακίνηση, υπογράφοντας τετραετές συμβόλαιο. Κατά τη διάρκεια της θητείας του στο Στάδιο Λα Ροσαλέδα, ο Χουανκάρ αντιμετώπιζε συχνά προβλήματα τραυματισμού.Στις 9 Σεπτεμβρίου 2020, ο Χουανκάρ υπέγραψε διετές συμβόλαιο με τον Παναθηναϊκό. Στις 3 Απριλίου 2022, σημείωσε το πρώτο του γκολ για την ομάδα. Ο Χουανκάρ έχει πέντε συμμετοχές με την Εθνική Ισπανίας U21. ΠαναθηναϊκόςΚύπελλο Ελλάδας (2022) Προφίλ Χουάν Κάρλος στο BDFutbol Προφίλ του Χουάν Κάρλος στο Futbolme (Ισπανικά) Προφίλ στο Transfermarkt.com
Καλόκαστρο Σερρών

Το Καλόκαστρο είναι χωριό του νομού Σερρών με πληθυσμό 242 κατοίκους, το οποίο ανήκει στον Δήμο Ηρακλείας. Απέχει 26 χλμ. από τις Σέρρες. Το χωριό παλιότερα αποτελούσε αυτόνομη κοινότητα που συστάθηκε ως Κοινότητα Καλού Κάστρου στις 7/5/1927 με απόσπαση του οικισμού Καλό Κάστρο από την Κοινότητα Ορλιάκου και με το πρόγραμμα Καποδίστριας συνενώθηκε με άλλες κοινότητες στον Δήμο Στρυμονικού. Μετά το πρόγραμμα Καλλικράτης ανήκει στον Δήμο Ηρακλείας. Στην τοπική ενότητα Καλόκαστρου ανήκει και ο οικισμός Κεφαλοχώρι με 130 κατοίκους.

 Στο λόφο «Ασσάρ», που υψώνεται δίπλα ακριβώς στο σημερινό χωριό, σώζονται τα ερείπια (τμήματα τείχους κ.ά.) σημαντικής αρχαίας πόλης, απ' όπου αποκομίστηκαν κατά καιρούς επιγραφές, νομίσματα και διάφορα άλλα αρχαιολογικά ευρήματα (πήλινα ειδώλια, αγγεία και πολυάριθμα όστρακα αγγείων) κλασικών, ελληνιστικών και ρωμαϊκών χρόνων. Η πόλη, η οποία ανήκε στη Βισαλτία, ταυτίζεται πιθανώς με την Ευπορία, που αναφέρουν ο γεωγράφος Πτολεμαίος και τα ρωμαϊκά Οδοιπορικά . Με την ταύτιση αυτή συνηγορεί η θέση της κοντά σε πέρασμα του ποταμού Στρυμόνα και η ετυμολογία του ονόματός της από το «ευ» και «πόρος» (δηλαδή πόλη που βρίσκεται κοντά σε εύκολο πέρασμα ποταμού). Υπάρχει επίσης το παλιό χωριό Καλοκάστρου που μέναν εκεί οι κάτοικοι παλαιότερα και είναι 5 χλμ. πιο ψηλά από το χωριό. Πλέον έχουν απομείνει μόνο πέτρες και τοιχώματα.
Εκλογές στην Αυστρία

Στην Αυστρία διεξάγονται εκλογές για πρόεδρο και για κοινοβούλιο. Ο πρόεδρος εκλέγεται για μη ανανεώσιμη εξαετή θητεία από το λαό. Το κοινοβούλιο είναι διθάλαμο. Αποτελείται από το Εθνικό Συμβούλιο (Nationalrat) , με 183 έδρες και το Ομοσπονδιακό Συμβούλιο (Bundesrat, αντιστοιχεί στη Γερουσία) με 61 έδρες, που εκπροσωπεί τα 9 κρατίδια της χώρας σε ομοσπονδιακό επίπεδο.

 Στις προεδρικές εκλογές που διεξήχθησαν στις 25 Απριλίου 2010 πρόεδρος επανεξελέγη για μία νέα εξαετή θητεία ο Χάιντς Φίσερ με 79,3% των ψήφων. Η αντίπαλός του, Μπάρμπαρα Ρόζενκραντς από to εθνικιστικό και ακροδεξιό Κόμμα Ελευθερίας της Αυστρίας, έλαβε ποσοστό 15,2% και ο Ρούντολφ Γκέρινγκ από το Χριστιανικό Κόμμα της Αυστρίας ήρθε τρίτος με 5,4%. Οι πιο πρόσφατες βουλευτικές εκλογές διεξήχθησαν πρόωρα στις 29 Σεπτεμβρίου 2019. Στις πρόωρες βουλευτικές εκλογές του 2008 στις 28 Σεπτεμβρίου συμμετείχαν για πρώτη φορά ψηφοφόροι ηλικίας 16 ετών. Έτσι, η Αυστρία έγινε η μόνη ευρωπαϊκή χώρα που καθιέρωσε το δικαίωμα ψήφου στα 16. Καινοτομίες στις εκλογές αυτές αποτέλεσαν επίσης η επέκταση της κοινοβουλευτικής θητείας από τα τέσσερα στα πέντε χρόνια και η εφαρμογή της επιστολικής ψήφου. Οι Σοσιαλδημοκράτες αναδείχθηκαν πρώτο κόμμα, ωστόσο τόσο αυτοί όσο και το Λαϊκό Κόμμα είδαν τα χειρότερα ποσοστά μετά το Β΄ Παγκόσμιο Πόλεμο. Αντίθετα, τα δύο ακροδεξιά κόμματα είχαν τα καλύτερα ποσοστά στην ιστορία τους. Ο καγκελάριος Γκουζενμπάουερ υπέβαλε και τυπικά την παραίτηση της κυβέρνησής του, στις 30 Σεπτεμβρίου 2008. Άρχισαν οι ζυμώσεις για σχηματισμό νέας κυβέρνησης, υπό τον ηγέτη των Σοσιαλδημοκρατών Βέρνερ Φάιμαν, ο οποίος έλαβε τη σχετική εντολή από τον πρόεδρο στις 8 Οκτωβρίου του 2008 και ορκίστηκε επικεφαλής του μεγάλου συνασπισμού μεταξύ του Σοσιαλδημοκρατικού Κόμματος και του συντηρητικού Λαϊκού Κόμματος στις 2 Δεκεμβρίου 2008. Στις βουλευτικές εκλογές του 2013, το Σοσιαλδημοκρατικό Κόμμα της Αυστρίας του πρωθυπουργού Βέρνερ Φάιμαν παρέμεινε πρώτη δύναμη, όμως υπέστη απώλειες συγκριτικά με τις τελευταίες εκλογές του 2008, ενώ το ακροδεξιό εθνικιστικό Κόμμα των Ελευθέρων παρουσίασε σημαντική άνοδο. Ο μεγάλος συνασπισμός ανάμεσα στα κόμματα SPÖ και ÖVP θα συνεχίσει να κυβερνά. Στις 14 Οκτωβρίου το SPÖ και το ÖVP συμφώνησαν στην έναρξη διαβουλεύσεων για το σχηματισμό κυβέρνησης συνασπισμού. Στις βουλευτικές εκλογές στις 15 Οκτωβρίου 2017, το Αυστριακό Λαϊκό Κόμμα του 31χρονου Σεμπάστιαν Κουρτς κέρδισε τη νίκη. Οι ψηφοφόροι στη χώρα τάχτηκαν υπέρ της διατήρησης της υποχρεωτικής στρατιωτικής θητείας, σε ένα μη δεσμευτικό δημοψήφισμα, που διεξήχθη στις 20 Ιανουαρίου 2013. Η πρόταση για τη σύσταση ενός επαγγελματικού στρατού και τη διακοπή της στρατολόγησης κληρωτών καταψηφίστηκε. Ειδικότερα, υπέρ της κατάργησης της θητείας ψήφισε το 40,3% και κατά το 59,7%. Η συμμετοχή ήταν της τάξης του 52,4%.
Πρωτάθλημα Ε.Π.Σ. Πειραιώς 1972-73

Το πρωτάθλημα της Ε.Π.Σ. Πειραιώς περιόδου 1972-73 διοργανώθηκε σε τρεις κατηγορίες. Συνολικά, στα πειραϊκά πρωταθλήματα πήραν μέρος 59 σύλλογοι. Τους τίτλους των δυο ομίλων της Α΄ Κατηγορίας κατέκτησαν ο Α.Ο. Σύρου (ύστερα από την τιμωρία του Σαρωνικού Αίγινας και την αποβολή του από το πρωτάθλημα, λόγω απόπειρας δωροδοκίας) και ο Α.Ο. Νεάπολης. Και οι δυο πρωταθλητές έλαβαν στη συνέχεια μέρος στο Ειδικό πρωτάθλημα της Ε.Π.Ο., μέσω του οποίου διεκδίκησαν την άνοδο στη Β΄Εθνική κατηγορία. Τους τίτλους των δυο ομίλων της Β΄ ΕΠΣΠ κέρδισαν ο Ολυμπιακός Κορυδαλλού που ισοβάθμησε με το Μανδραϊκό στον Α΄ όμιλο και η Πίνδος. Στη Γ΄ Πειραιώς πρωταθλητές αναδείχτηκαν η Αρμενική και ο Φοίνικας Αγ. Σοφίας (ή Αστέρας Σύρου). Το Κύπελλο Πειραιά κατέκτησε η Αμφιάλη.

 Α΄ με 24 ομάδες σε δύο ομίλους των 12 ομάδων. Β΄ με 16 ομάδες σε δυο ομίλους των 8 ομάδων. Γ΄ με 19 ομάδες σε δύο ομίλους των 9-10 ομάδων. Πρωταθλητές ομίλων που προκρίθηκαν στο Ειδικό πρωτάθλημα της Ε.Π.Ο. για την άνοδο στη Β΄ Εθνική. Α.Ο. Σύρου Α.Ο. Νεάπολης Αγώνας για τον Υπερπρωταθλητή: 24 Ιουνίου 1973: Α.Ο. Σύρου - Α.Ο. Νεάπολης 4-1.Οι τελικές βαθμολογίες: Πρωταθλητές ομίλων που ανέβηκαν στην Α΄ κατηγορία:Ολυμπιακός Κορυδαλλού Πίνδος Νίκαιας Πρωταθλητές ομίλων που ανέβηκαν στη Β΄ κατηγορία: Αρμενική Πειραιά Φοίνικας Αγίας Σοφίας ή Αστέρας ΣύρουΣτην Γ ΕΠΣΠ εγγράφηκαν δυο νέοι σύλλογοι από το Πέραμα, οι Πυθαγόρας και Εθνικός Φοίνιξ, αλλά δε δήλωσε συμμετοχή ο ΑΟ Μυκόνου.Οι 19 συνολικά ομάδες είχαν χωριστεί σε ομίλους ως εξής: Α όμιλος( 9 ομάδες): Αρμενική , Άρης Αμφιάλης , Απόλλων Αίγινας , Κένταυρος Καμινίων , Α.Ο. Προφήτη Ηλία , Εθνικός Αστέρας Νεάπολης , Δόξα Ασπροπύργου , Πυθαγόρας Περάματος , Τροιζηνιακός Β όμιλος(10 ομάδες): Φοίνιξ Αγίας Σοφίας , Αστέρας Σύρου , Αετός Κορυδαλλού , Κρίτων , Δόξα Περάματος , Μεγαρικός , Πρωτεύς Νίκαιας , Δίας Κορυδαλλού , Νίκη Κερατσινίου , Εθνικός Φοίνιξ Στο θεσμό του κυπέλλου συμμετέχουν τα σωματεία της Ε.Π.Σ. Πειραιά. Την περίοδο 1972-73 δήλωσαν συμμετοχή 51 σωματεία από τα 59 συνολικά που ανήκουν στη δύναμη της ΕΠΣΠ, με τη συμμετοχή των ομάδων της Α΄ Κατηγορίας να είναι υποχρεωτική. Τα σωματεία που δε συμμετείχαν ήταν μεταξύ άλλων οι Παμπειραϊκός, Αετός Κορυδαλλού, Α.Ο. Προφήτη Ηλία Πειραιά, Κένταυρος Καμινίων, Τροιζηνιακός Γαλατά, Α.Ο. Μυκόνου και Απόλλων Αίγινας.Κυπελλούχος αναδείχθηκε ο Α.Π.Σ.Ε. Αμφιάλη επικρατώντας στον τελικό της Θύελλας Κορυδαλλού και προκρίθηκε στη 2η φάση του Κυπέλλου Ελλάδας ερασιτεχνών, όπου βρέθηκε αντιμέτωπος με τον Κυπελλούχο Ε.Π.Σ. Δωδεκανήσου, Διγενή Κοσκινού Ρόδου. Ηλεκτρονικό αρχείο "ΑΘΛΗΤΙΚΗΣ ΗΧΟΥΣ"
Αθανάσιος Γκαβέλας

Ο Αθανάσιος Γκαβέλας (19 Δεκεμβρίου 1999) είναι Έλληνας αθλητής του στίβου και Χρυσός Παραολυμπιονίκης στα 100μ. κατηγορίας Τ11. Ασχολείται και διακρίνεται στα 60μ., 100μ., 200μ. και στο Άλμα εις Μήκος. Έχει αγωνισθεί από την ηλικία των 17 ετών σε Πανευρωπαϊκά και Παγκόσμια Πρωταθλήματα. Κατέχει το Παγκόσμιο Ρεκόρ της κατηγορίας Τ11 στα 100μ. με χρόνο 10,82 δευτερόλεπτα και στα 60μ. με 7,07 δευτερόλεπτα.

 Γεννήθηκε και μεγάλωσε στην Αθήνα. Αποφοίτησε από το 1ο Γενικό Λύκειο Νέου Ψυχικού, από το οποίο και πέτυχε στις Πανελλήνιες εξετάσεις και εισήχθη στο Τμήμα Ψυχολογίας του Εθνικού και Καποδιστριακού Πανεπιστημίου Αθηνών το 2017. Στην ηλικία των 10 ετών, συνειδητοποίησε ότι η όρασή του μειωνόταν -δεν έβλεπε καλά την δασκάλα, δυσκολευόταν να διαβάσει και συλλάβιζε. Οι δυσκολίες αυτές προέρχονταν από μία γονιδιακή ασθένεια (νόσος Σταργκαρντ 'Stargardt') η οποία εμφανίζεται σταδιακά και έχει ως αποτέλεσμα την προοδευτική μείωση της όρασης. Παρ’ όλα αυτά, οι δυσκολίες αυτές δεν τον εμπόδισαν από την πορεία του προς τον πρωταθλητισμό. Έχει συμμετάσχει και διακριθεί, πέρα από τα Πανελλήνια, αλλά και σε Ευρωπαϊκά και Παγκόσμια Πρωταθλήματα κατακτώντας υψηλές θέσεις, με αποκορύφωμα το Παγκόσμιο Ρεκόρ στα 100μ. της κατηγορίας Τ11 με χρόνο 10,82 δευτερόλεπτα το καλοκαίρι του 2021 στους Παραολυμπιακούς Αγώνες «Τόκιο 2020», και το Παγκόσμιο Ρεκόρ στα 60μ. με 7,07 δευτερόλεπτα στο πλαίσιο της Ημερίδας Κλειστού Στίβου ΣΕΓΑΣ, τον Φεβρουάριο του 2022, στην Αθήνα. Η αθλητική του πορεία χαρακτηρίζεται από συμμετοχές σε εγχώρια και διεθνή meeting, όπως το International Para Athletics Meeting στο Μαρακές (Χρυσό στα 200μ.), to World Para Athletics Grand Prix στο Ντουμπάι (Χρυσό στα 100μ.) το Grand Prix Παρισιού -Handisport Open Paris- (Χρυσό στα 100μ.) και στο Diamond Leauge στο Όσλο που έλαβε μέρος στον αγώνα ‘Race to Zero’ με σκοπό την ευαισθητοποίηση για την συμπερίληψη των αθλητών με αναπηρία στις μεγάλες διοργανώσεις. Στο πλαίσιο του Πανελλήνιου Πρωταθλήματος ΑΜΕΑ, έτρεξε και στα 200μ. (22.08s) ενώ έκανε και το ντεπούτο του στο Άλμα εις Μήκος με άλμα 6,15μ. Για το 2021 έχει ανακηρυχθεί ως «Αθλητής με αναπηρία της χρονιάς» στα ετήσια βραβεία Gazzetta Awards, μέσω ανοιχτής ψηφοφορίας κοινού, και ως «Κορυφαίος Αθλητής με Αναπηρία της χρονιάς» από τον Πανελλήνιο Σύλλογο Αθλητικού Τύπου (ΠΣΑΤ), βραβείο το οποίο του απένειμε η Πρόεδρος της Δημοκρατίας Κατερίνα Σακελλαροπούλου. Τον Δεκέμβριο του 2022 το γυμναστήριο του σχολείου στο οποίο φοίτησε (1ο Γ.Ε.Λ. Νέου Ψυχικού) έλαβε το όνομα Κλειστό Γυμναστήριο «Αθανάσιος Γκαβέλας».
Μπάμπα Γιαγκά

Στη σλαβική μυθολογία, η Μπάμπα Γιαγκά (ρωσ. Ба́ба Яга́) είναι πνεύμα του δάσους και κυρά της μαγείας. Στις περισσότερες σλαβικές γλώσσες, η λέξη baba χρησιμοποιείται για μια ηλικιωμένη γυναίκα ή απλά σημαίνει "γιαγιά".

 Στα ρωσικά παραμύθια, η Μπάμπα Γιαγκά εμφανίζεται σαν μάγισσα που πετάει στον αέρα μέσα σε ένα γουδί, χρησιμοποιώντας το γουδοχέρι για τιμόνι, ενώ σβήνει τα ίχνη πίσω της με μια σκούπα από ασημένια σημύδα. Μένει σε μια ξυλοκαλύβα που στέκεται στο πόδι μιας κότας και η κλειδαρότρυπα στην πόρτα της εισόδου είναι ένα κρανίο με στόμα γεμάτο από κοφτερά δόντια. Τα παράθυρα χρησιμεύουν σαν μάτια και ο φράχτης γύρω από το σπίτι είναι φτιαγμένος από ανθρώπινα οστά και κρανία. Συχνά προστατεύεται από διάφορα ζώα. Το να βρει κανείς το σπίτι της είναι ιδιαίτερα δύσκολο, εκτός και αν βοηθήσει μια μαγική κλωστή, ένα φτερό ή μια κούκλα δείξει τον δρόμο. Σύμφωνα με ένα θρύλο, η καλύβα περιστρέφεται στο πόδι και το είσοδος της καλύβας δεν εμφανίζεται μέχρι να ειπωθεί η μαγική φράση: Γύρνα την πλάτη σου στο δάσος και στρέψου σε εμένα. Η Μπάμπα Γιαγκά εμφανίζεται στις ιστορίες και σαν καλός και σαν κακός χαρακτήρας. Κάποιες φορές βοηθάει τους ανθρώπους στις διάφορες αποστολές τους, ενώ άλλες φορές απάγει παιδιά και απειλεί να τα φάει. Θεωρείται επικίνδυνο να ζητήσει κανείς τη βοήθειά της: χρειάζεται κατάλληλη προετοιμασία, αλλά και αγνό πνεύμα. Σύμφωνα με κάποιους μύθους, η Μπάμπα Γιαγκά γερνάει κατά ένα χρόνο κάθε φορά που της κάνουν μια ερώτηση, γι' αυτό και συχνά απεικονίζεται σαν κακάσχημη γριά μάγισσα, ενοχλημένη από τις πολυάριθμες ερωτήσεις των ανθρώπων. Ο μόνος τρόπος για να γλιτώσει τα γηρατειά είναι η παρασκευή ενός αφεψήματος από γαλάζια τριαντάφυλλα: οι ήρωες που της τα προσφέρουν σαν δώρο κερδίζουν το δικαίωμα να κάνουν ευχές. Encyclopedia Mythica http://myths.e2bn.org/mythsandlegends/origins117-baba-yaga-and-vasilisa-the-fair.html
Εθνική Γερμανίας (καλαθοσφαίριση ανδρών)

Η εθνική ομάδα καλαθοσφαίρισης ανδρών της Γερμανίας, η οποία συγκεντρώνει τους καλύτερους καλαθοσφαιριστές γερμανικής εθνικότητας, αντιπροσωπεύει τη Γερμανία στις διεθνείς διοργανώσεις καλαθοσφαίρισης που οργανώνει η FIBA. Βρίσκεται υπό τη δικαιοδοσία της Γερμανικής Ομοσπονδίας Καλαθοσφαίρισης (DBB).

 Μεγαλύτερες επιτυχίες της μέχρι σήμερα είναι η κατάκτηση του χρυσού μεταλλίου στο Ευρωπαϊκό Πρωτάθλημα της Γερμανίας το 1993, του ασημένιου μεταλλίου το 2005 και τα χάλκινα μετάλλια στο Μουντομπάσκετ το 2002 και στο Ευρωπαϊκό Πρωτάθλημα το 2022. Κορυφαία στιγμή της ομάδας αποτελεί το Παγκόσμιο Κύπελλο 2023, στο οποίο η Γερμανία κατέκτησε το χρυσό μετάλλιο, νικώντας στον τελικό την Σερβία 83-77, ενώ ολοκλήρωσε και όλο το τουρνουά αήττητη. Ακολουθεί η πορεία της ομάδας της Γερμανίας σε Ευρωπαϊκά Πρωταθλήματα: Deutscher Basketball Bund, επίσημος ιστότοπος. (Γερμανικά)
Μεσογειακοί Αγώνες 1955

Οι II Μεσογειακοί Αγώνες διεξήχθησαν στη Βαρκελώνη της Ισπανίας από τις 15 ως τις 25 Ιουλίου 1955. Συμμετείχαν 1135 αθλητές (άνδρες) από 10 χώρες της Μεσογείου σε 19 αθλήματα.

 Στο πρόγραμμα των Αγώνων συμπεριλαμβάνονταν 19 αθλήματα. Για πρώτη φορά προστέθηκαν η ιππασία, η ιστιοπλοΐα, η ποδηλασία, το ράγκμπι γιούνιον, το ρόλερ χόκεϊ και το χόκεϊ επί χόρτου. * Διοργανώτρια χώρα ( Ισπανία) Πλήρης βαθμολογία Μεσογειακών Αγώνων 1955 Αποτελέσματα στίβου των Μεσογειακών Αγώνων στο gbrathletics
Πολιτική Ανεξάρτητος Παράταξις

Η Πολιτική Ανεξάρτητος Παράταξις (Π.Α.Π.) ήταν ελληνική εκλογική συμμαχία. Συμμετείχε στις εκλογές του 1950. Το κόμμα εκπροσωπούσε τους οπαδούς του πρώην δικτάτορα Ιωάννη Μεταξά.

 Το κόμμα ιδρύθηκε το 1949 ως μια συμμαχία της Ελληνικής Αναγεννήσεως του Κωνσταντίνο Μανιαδάκη (ο Μανιαδάκης ήταν Υπουργός Δημόσιας Τάξης στο Καθεστώς της 4ης Αυγούστου) και του Κόμματος Εθνικοφρόνων του Θεόδωρου Τουρκοβασίλη, πρώην διοικητή της Τράπεζας της Ελλάδος. Στις βουλευτικές εκλογές του 1950 το κόμμα κέρδισε το 8.15% των ψήφων και 16 έδρες στο Ελληνικό Κοινοβούλιο. Τα κόμματα που αποτελούσαν την Πολιτική Ανεξάρτητη Παράταξη ήταν:
Σεμπάδ Β΄ της Αρμενίας

Ο Σμπατ/Συμβάτιος Β΄, αρμενικά: Սմբատ Բ Տիեզերակալ‎ Smbat II Παντοκράτωρ, (απεβ. 989) από τον Οίκο των Βαγρατιδών ήταν βασιλιάς της Αρμενίας από το 977 έως το 989. Ήταν γιος τού Ασώτ Γ΄, τον οποίο διαδέχθηκε.

 Ο Σμπατ Β΄ στέφθηκε βασιλιάς την ίδια ημέρα του τέλους τού πατέρα του. Κυβέρνησε από την πόλη Ανί, την οποία οχύρωσε. Συγκεκριμένα διέταξε την ανέγερση τείχους γύρω από το Ανί, κτίζοντας επίσης πύργους και οχυρώσεις για την προστασία της πόλης από τον βορρά ως τη δύση. Ξεκίνησε την κατασκευή του καθεδρικού ναού του Ανί. Η βασιλεία του ήταν γενικά μία περίοδος ειρήνης, που διαταράχθηκε μόνο από τη σύγκρουση μεταξύ του Σμπατ Β΄ και του θείου του Mουσέγκ στο Καρς. Ο τελευταίος σε 982 υποκίνησε τον εμίρη του Aζερμπαϊτζάν, Aμπούλ-Χαϊτζά των Σαλαριδών, να καταλάβει το Ντβιν, να επιτεθεί σε περιοχές τού Σμπατ Β΄ και να απαιτήσει να πληρώνει ο Σμπατ Β΄ φόρο υποτέλειας. Αυτή η κατάσταση πραγμάτων τερματίστηκε γρήγορα, όταν ο Aμπούλ-Χαϊτζά συνελήφθη από τον Aμπού Ντουλάφ, τον μουσουλμάνο εμίρη του Γκογκτ(ά)ν. Ο Σμπατ Β΄ σύναψε ειρήνη με τον Aμπού Ντουλάφ, που άφησε τον εμίρη να έχει τον έλεγχο του Ντβιν και τού Γκογκτ(ά)ν. Ο Σμπατ Β΄ ξεκίνησε τη διαμάχη με την Αρμενική Εκκλησία, όταν νυμφεύτηκε την ανιψιά του (κόρη της αδελφής του), στην οποία η Εκκλησία αντιτάχθηκε σθεναρά. Ο βασιλιάς Σμπατ Β΄ απεβίωσε και τάφηκε στο Ανί το 989, ενώ ο αρχιτέκτονας Τρντατ, με εντολή του βασιλιά, είχε αρχίσει να θέτει τα θεμέλια του καθεδρικού ναού του Ανί. Αυτό το κτίριο στέκεται ακόμη και σήμερα και με το μοναδικό του στυλ και την απλή διακόσμηση θεωρείται ένα από τα αριστουργήματα της Αρμενικής αρχιτεκτονικής. Καθώς δεν είχε άρρενες απογόνους, ο Σμπατ Β΄ είχε διάδοχο τον αδελφό του Γκαγκίκ Α΄. Τείχη Σμπατ
ΣΦΑΝ Κίσσαβος Συκουρίου

Ο Σύνδεσμος Φυσικής Αγωγής Νέων «ο Κίσσαβος», επίσης γνωστός ως «Κίσσαβος Συκουρίου», είναι αθλητικός σύλλογος με έδρα το Συκούριο Λάρισας. Επίσημο έτος ίδρυσης του συλλόγου είναι το 1930, έχει χρώματα το κίτρινο και το μαύρο και έμβλημα το όρος του Κισσάβου (Όσσα). Διατηρεί τμήματα ποδοσφαίρου και ανήκει στη δύναμη της Ε.Π.Σ. Λάρισας. Έχει παρουσία στα εθνικά πρωταθλήματα, με κορυφαία τη συμμετοχή του στην Δ΄ Εθνική ποδοσφαίρου ανδρών. Έδρα του αποτελεί το Δημοτικό Στάδιο Συκουρίου «Τάκης Κακαγιάννης», το οποίο και έλαβε την ονομασία του προς τιμήν του επί, περίπου, 45 χρόνια προέδρου του συλλόγου, Τάκη Κακαγιάννη.

 Είναι μία από τις πιο ιστορικές ομάδες του νομού Λαρίσης, καθώς η ίδρυσή της χρονολογείται στο 1930. Αναγνωρίστηκε επίσημα από την Ε.Π.Ο. με αριθμό μητρώου 328 και άρχισε να συμμετέχει στο πρωτάθλημα της Ε.Π.Σ. Θεσσαλίας, μέχρι την ίδρυση της Ε.Π.Σ. Λάρισας, της οποίας αποτέλεσε ένα από τα 22 συνολικά ιδρυτικά σωματεία της το 1960. Κατέκτησε το πρώτο κύπελλο Ε.Π.Σ. Λάρισας τη σεζόν 1971-1972. Έχει κατακτήσει ενα πρωτάθλημα Α' Ε.Π.Σ τη σεζόν 2004-2005 όπου της εξασφάλισε για πρώτη φορά στην ιστορία της τη συμμετοχή στις εθνικές κατηγορίες. Έχει αγωνιστεί 3 φορές στην Δ' Εθνική, τις σεζόν 2005-2006, 2006-2007 και 2007-2008.
Νίκος Λάππας

Ο Νίκος Λάππας (1 Σεπτεμβρίου 1960) είναι Έλληνας παλαίμαχος ποδοσφαιριστής, γεννημένος στη Φιλιππιάδα της Πρέβεζας. Αγωνιζόταν στη θέση του κέντρου αλλά είχε τη δυνατότητα να καλύπτει κενά και σε άλλες θέσεις.

 Ξεκίνησε την καριέρα του από την τοπική ομάδα της γενέτειράς του και από το 1980 έως το 1994 αγωνίστηκε και έκλεισε την καριέρα του στον ΠΑΣ Γιάννινα. Στα 14 χρόνια συνεχής παρουσίας στον ΠΑΣ Γιάννινα κατάφερε να είναι ο πρώτος σε συμμετοχές ποδοσφαιριστής του συλλόγου. Ήταν αρχηγός για πολλά χρόνια στην ομάδα, πρώτος σκόρερ του ΠΑΣ τις σεζόν 1985 -1986 με 4 γκολ στην Α΄Εθνική, 1987 - 1988 με 7 γκολ στη Β΄Εθνική και 1992 - 1993 με 8 γκολ στη Β΄Εθνική.Κέρδισε με τον ΠΑΣ 1 πρωτάθλημα Β΄Εθνικής (1984-1985). Μετά το τέλος της ποδοσφαιρικής του καριέρας ακολούθησε καριέρα προπονητή.Μεγάλο μέρος της καριέρας του,το πέρασε στον Εθνικό Φιλιππιάδας με τον οποίο πέτυχε για πρώτη φορά στην ιστορία του την άνοδο στην Γ εθνική.Επίσης έχει περάσει και από άλλες ομάδες της Ηπείρου όπως Αναγέννηση Άρτας και ΠΑΣ Πρέβεζα. Ο γιος του Γιώργος ακολουθεί και αυτός καριέρα ποδοσφαιριστή. Βιογραφικό
UTC+01:00

Η UTC+01:00, γνωστή απλά ως UTC+1, είναι μετατόπιση που προσθέτει 1 ώρα στη Συντονισμένη Παγκόσμια Ώρα (UTC). Αυτή η ζώνης ώρας χρησιμοποιείται στις παρακάτω περιοχές: Ώρα Κεντρικής Ευρώπης Ώρα Δυτικής Αφρικής Δυτική Ευρωπαϊκή Θερινή Ώρα Βρετανική Θερινή Ώρα Ιρλανδική Θερινή Ώρα Λατινική Ζώνη Ώρας (Πίνακας Ελέγχου των Microsoft Windows) Swatch Internet Time EVE OnlineΣτο ISO 8601 ο σχετιζόμενος χρόνος θα μπορούσε να γραφτεί ως 2023-10-26T16:24:17+01:00.

 Κύριες πόλεις: Βερολίνο, Μαδρίτη, Παρίσι, Ρώμη Αλβανία Ανδόρρα Αυστρία Βέλγιο Βοσνία-Ερζεγοβίνη Κροατία Τσεχία Δανία, εκτός των Νήσοι Φερόες Γροιλανδία Γαλλία (ηπειρωτική χώρα μόνο, εξαιρούνται οι άλλες επικράτειες) Γερμανία Γιβραλτάρ (ΗΒ) Ουγγαρία Ιταλία Κόσοβο Λίχτενσταϊν Λουξεμβούργο Βόρεια Μακεδονία Μάλτα Μονακό Μαυροβούνιο Ολλανδία Νορβηγία, συμπεριλαμβανομένων: Σβάλμπαρντ και Γιαν Μάγεν Πολωνία Άγιος Μαρίνος Σερβία Σλοβακία Σλοβενία Ισπανία – εκτός των Κανάριων Νήσων Σουηδία Ελβετία Βατικανό Κύριες πόλεις: Λονδίνο, Καζαμπλάνκα, Δουβλίνο Άλντερνεϊ Νήσοι Φερόες Γκέρνσεϊ Ιρλανδία Πορτογαλία - εκτός από τις Αζόρες Ισπανία – Κανάριες Νήσοι μόνο Ηνωμένο Βασίλειο - (GMT / BST) Κύριες πόλεις: Λάγκος, Κινσάσα, Αλγέρι Αλγερία Ανγκόλα Μπενίν Καμερούν Κεντροαφρικανική Δημοκρατία Τσαντ Δημοκρατία του Κονγκό Λαϊκή Δημοκρατία του Κονγκό: Κουάνγκο Κουίλου Μάι-Ντόμπε Κονγκό Σεντράλ Εκουατέουρ Νορντ-Ουμπάνγκι Σουντ-Ουμπάγκι Μονγκάλ Τσουάπα Κινσάσα Ισημερινή Γουινέα Γκαμπόν Μαρόκο Νίγηρας Νιγηρία Σάο Τομέ και Πρίνσιπε Τυνησία Πολυμέσα σχετικά με το θέμα UTC+01:00 στο Wikimedia Commons
Αστέρας Παραποτάμου

Ο Αστέρας Παραποτάμου είναι ποδοσφαιρικός σύλλογος με έδρα τον Παραπόταμο του νομού Θεσπρωτίας. Επίσημο έτος ίδρυσης του συλλόγου είναι το 1980 και έχει χρώματα το μπλε και το λευκό. Ανήκει στη δύναμη της Ε.Π.Σ. Θεσπρωτίας και αγωνίζεται στην Α΄ Κατηγορία Ε.Π.Σ. Θεσπρωτίας. Έδρα του αποτελεί το Δημοτικό γήπεδο Παραποτάμου.

 Ο «Αθλητικός Γυμναστικός Ποδοσφαιρικός Σύλλογος Αστέρας Παραποτάμου» ιδρύθηκε το 1980. Συμμετέχει στα τοπικά πρωταθλήματα της Ε.Π.Σ. Θεσπρωτίας και τη σεζόν 1994-95 κατέκτησε για πρώτη φορά το πρωτάθλημα και ανέβηκε στην Δ΄ Εθνική. Υποβιβάστηκε άμεσα στα τοπικά και τη σεζόν 1996-97 κατέκτησε ξανά το πρωτάθλημα και την επάνοδο του στην Δ΄ Ενική. Ο υποβιβασμός ήταν άμεσος ξανά. Την σεζόν 2000-01 κατέκτησε το πρωτάθλημα και συμμετείχε στο ειδικό πρωτάθλημα ανόδου, χωρίς όμως επιτυχία. Το 2002-03 κατέκτησε ξανά το πρωτάθλημα και ανέβηκε στην Δ΄ Εθνική, όπου όμως για ακόμα μια φορά δεν κατάφερε να παραμείνει στην κατηγορία. Το 2010-11 κατέκτησε το πρωτάθλημα, ωστόσο όμως λόγω οικονομικής αδυναμίας δε δήλωσε συμμετοχή στην Δ΄ Εθνική.Τη σεζόν 2016-17 κατέκτησε εκ νέου το πρωτάθλημα, κερδίζοντας την άνοδο στην Γ΄ Εθνική για πρώτη φορά στην ιστορία του. Στην πρώτη του συμμετοχή δεν κατάφερε να παραμείνει στην κατηγορία και υποβιβάστηκε. 6 Πρωταθλήματα Α΄ Κατηγορίας Ε.Π.Σ. Θεσπρωτίας: 1994-95, 1996–97, 2000–01, 2002–03, 2010–11, 2016–17 2 Κύπελλα Ε.Π.Σ. Θεσπρωτίας: 2003-04, 2006-07 1 Σούπερ Καπ Ε.Π.Σ. Θεσπρωτίας: 2017 Φιναλίστ Κυπέλλου Ε.Π.Σ. Θεσπρωτίας: 1986-87, 1991-92, 1993-94, 1994-95, 1996-97, 2001-02, 2008-09, 2015-16 Χρήστος Τζάνης
Ιονάτανα Ιονάτανα

Ο Ιονάτανα Ιονάτανα (Ionatana Ionatana, 1938-2000) ήταν πολιτικός από το Τουβαλού. Υπηρέτησε στην πρωθυπουργία του μικρού νησιωτικού κράτους από το 1999 έως τον θάνατό του, το 2000. Ήταν επίσης πρεσβευτής στις ΗΠΑ.

 Γεννήθηκε στις 5 Νοεμβρίου 1938 και από την εποχή της ανεξαρτησίας του Τουβαλού, το 1978, μέχρι το θάνατό του, εκλεγόταν συνεχώς βουλευτής. Υπηρέτησε σε πολλά υπουργεία, μεταξύ των οποίων στο υπουργείο Προεδρίας, Παιδείας, Δημοσίων Έργων και Επικοινωνιών. Ξεχώριζε για τις ρεπουμπλικανικές του τάσεις. Το 1976 έγινε αρχηγός της αστυνομίας.Στις 26 Απριλίου 1979 διορίστηκε πρεσβευτής στις ΗΠΑ. Εξελέγη για πρώτη φορά βουλευτής στις εκλογές του 1981.Διατήρησε 3 χαρτοφυλάκια στην δεύτερη κυβέρνηση του Μπικενιμπέου Παενίου (1996-98): το Υγείας, Γυναικείων και Κοινοτικών Υποθέσεων, το Παιδείας και Πολιτισμού και τέλος, το υπουργείο Τουρισμού και Εμπορίου. Έπειτα από τις εκλογές του 1998 παρέμεινε επικεφαλής στα 2 πρώτα υπουργεία στην 3η κυβέρνηση του Παενίου. Ο Ιονάτανα εξελέγη πρωθυπουργός στις 27 Απριλίου 1999 και διαδέχθηκε τον Μπικενιμπέου Παενίου. Στις 5 Σεπτεμβρίου 2000 η χώρα έγινε μέλος του ΟΗΕ, κάτι για το οποίο φρόντισε ο Ιονάτανα. Την ίδια χρονιά, στις 8 Δεκεμβρίου 2000, ο Ιονάτανα πέθανε από καρδιακή προσβολή σε ηλικία 62 ετών ενώ ήταν εν ενεργεία πρωθυπουργός και έχοντας νωρίτερα απευθύνει ομιλία σε ξενοδοχείο της Φουναφούτι για την ολοκλήρωση της διαδικασίας εισόδου της χώρας στα Ηνωμένα Έθνη. Για πρώτη φορά στην ιστορία του Τουβαλού, από τότε που το κράτος έγινε ανεξάρτητο, απεβίωσε ένας πρωθυπουργός εν ενεργεία. Χρέη πρωθυπουργού άσκησε μέχρι την εκλογή του διαδόχου του Ιονάτανα ο Λαγκιτούπου Τουιλίμου, αντιπρόεδρος της κυβέρνησης. Tuvalu's Prime Minister Ionatana dies after giving speech
Μαιν

Το Μαιν (γαλ. Main, προφέρεται «μεν») είναι μια από τις ιστορικές επαρχίες της Γαλλίας. Αντιστοιχεί γεωγραφικά στην πάλαι ποτέ κομητεία του Μαιν, με κεντρική πόλη τη Λε Μαν (Le Mans).

 Συνορεύοντας στα νότια με την κομητεία του Ανζού και στα βόρεια με το Δουκάτο της Νορμανδίας, το Μαιν έγινε μήλο της έριδος για τους ηγεμόνες των δύο αυτών ισχυρότερων Πριγκιπάτων. Στο διάστημα μεταξύ 1045 και 1047, ο Ούγος ο Δ΄ του Μαιν παντρεύτηκε τη Μπέρθα, κόρη του Όντο Β΄ του Μπλουά. Οι Ανδεγαυοί δεν ήθελαν να περάσει το Μαιν στην κυριαρχία του Οίκου των Μπλουά, και έτσι ο κόμης Γοδεφρείδος Μαρτέλος εισέβαλε στο Μαιν. Οι Νορμανδοί, που με τη σειρά τους δε θέλανε να περάσει το Ανζού στην Ανδεγαυική σφαίρα εξουσίας, αποφάσισαν να πάρουν μέρος στη σύγκρουση. Υπάρχει διάσταση απόψεων σχετικά με την ακριβή χρονολογία, αλλά είναι γνωστό ότι το 1051 ο Ούγος του Μαιν πέθανε και οι κάτοικοι της Λε Μαν άνοιξαν τις πύλες στους Ανδεγαυούς. Το Ανζού πήρε έτσι υπό τον έλεγχό του το μεγαλύτερο τμήμα της κομητείας, ενώ οι Νορμανδοί κατέλαβαν αρκετές σημαντικές οχυρές τοποθεσίες στα σύνορα Μαιν-Νορμανδίας. Ο γιος του Ούγου Δ΄, Ερβέρτος ο Β΄, κατέφυγε στη Νορμανδική αυλή (μερικοί ιστορικοί πιστεύουν πως είχε ταχθεί αρχικά με τους Ανδεγαυούς). Ο θάνατός του το 1062 οδήγησε σε πρόβλημα διαδοχής. Παρόλο που το Μαιν ήταν πλέον σε Ανδεγαυικά χέρια, το Ανζού αντιμετώπιζε επίσης προβλήματα διαδοχής. Η μικρότερη αδερφή του Ερβέρτου ήταν αρραβωνιασμένη με το Ροβέρτο Β΄ δούκα της Νορμανδίας, γιο του Γουλιέλμου του Κατακτητή, Δούκα της Νορμανδίας. Έτσι ο Γουλιέλμος διεκδίκησε την κομητεία του Μαιν για τον Οίκο του. Την κομητεία διεκδικούσε επίσης η Μπιότα, θεία του Ερβέρτου (αδερφή του Ούγου του Δ΄) και ο σύζυγός της Γουόλτερ, Κόμης του Βεξίν. Ο Γουλιέλμος εισέβαλε στο Μαιν και το κατέλαβε στις αρχές του 1064. Η Μπιότα και ο Γουόλτερ πιάστηκαν αιχμάλωτοι μετά την πολιορκία της Λε Μανς. Φημολογείται ότι δηλητηριάστηκαν το 1063. Η κατάκτηση του Μαιν ισχυροποίησε τα νότια σύνορα των Νορμανδών ενάντια στο Ανζού και επέτρεψε στο Γουλιέλμο να ξεκινήσει απερίσπαστος την κατάκτηση της Αγγλίας το 1066, που στέφθηκε με επιτυχία. Το 1069, οι κάτοικοι της Λε Μαν εξεγέρθηκαν ενάντια στους Νορμανδούς. Σύντομα μερικοί τοπικοί βαρόνοι τάχθηκαν με το μέρος των εξεγερμένων. Οι Νορμανδοί εκδιώχθηκαν και ο νεαρός Ούγος Ε΄ του Μαιν αναγνωρίστηκε ως Κόμης του Μαιν. Το Βασίλειο της Γαλλίας κατέκτησε το Μαιν το 1203 και αργότερα τη Νορμανδία. Πολυμέσα σχετικά με το θέμα Maine (province) στο Wikimedia Commons
Σεσίλια Μπόουζ-Λάιον του Στράθμορ και Κίνγκχορν

Η Σεσίλια Μπόουζ-Λάιον του Στράθμορ και Κίνγκχορν (Cecilia Bowes-Lyon of Strathmore and Kinghorne) γεννημένη ως Σεσίλια Νίνα Κάβεντις-Μπέντινκ (Cecilia Nina Cavendish-Bentinck, 11 Σεπτεμβρίου 1862 - 23 Ιουνίου 1938) ήταν Βρετανίδα ευγενής και η μητέρα της Βασιλομήτορος Ελισάβετ και η μητρική γιαγιά και νονά της Ελισάβετ Β΄.

 Γεννήθηκε στις 11 Σεπτεμβρίου 1862 στη Μπελγκρέιβια του Ουέστμινστερ, και ήταν κόρη του Τσαρλς Κάβεντις-Μπέντινκ και της Λουίζα Μπέρναμπυ. Στις 16 Ιουλίου 1881 παντρεύτηκε τον Κλωντ Μπόουζ-Λάιον, 14ο Κόμη του Στράθμορ και Κίνγκχορν. Μαζί απέκτησαν δέκα παιδιά: την Βάιολετ Χάιασυνθ (1882–1893), πέθανε από διφθερίτιδα. την Μαίρυ Φράνσες (1883–1961), παντρεύτηκε τον Σίντνεϋ Έλφινστον. Απέκτησαν 5 παιδιά. τον Πάτρικ (1884–1949), παντρεύτηκε την Ντορθία Γκοντόλφιν-Όσμπορν. Απέκτησαν 4 παιδιά. τον Τζον Χέρμπερτ (1886–1930), παντρεύτηκε την Φενέλλα Χέπμπορν-Στιούαρτ-Φορμπς-Τρεφιούσις. Απέκτησαν 5 παιδιά. τον Αλεξάντερ Φράνσις (1887–1911). τον Φέργκους (1889–1915), παντρεύτηκε την Κρίστιαν Ντώσον-Ντέιμερ. Απέκτησαν 1 παιδί. την Ρόουζ Κόνστανς (1890–1967), παντρεύτηκε τον Ουίλλιαμ Λέβεσον-Γκάουερ. Απέκτησαν 2 παιδιά. τον Μάικλ Κλωντ (1893–1953), παντρεύτηκε την Ελίζαμπεθ Μάργκαρετ Κέιτορ. Απέκτησαν 4 παιδιά. την Ελίζαμπεθ Άντζελα Μαργκερίτ (1900–2002), παντρεύτηκε τον Γεώργιο, Δούκα της Υόρκης. Απέκτησαν 2 παιδιά. τον Ντέηβιντ (1902–1961), παντρεύτηκε την Ρέητσελ Κλέυ. Απέκτησαν 2 παιδιά.Υπέστη καρδιακή προσβολή τον Απρίλιο του 1938 κατά τη διάρκεια του γάμου της εγγονής της, Ανν Μπόουζ-Λάιον, με τον Τόμας, Υποκόμη Άνσον.Πέθανε στις 23 Ιουνίου 1938 στο Αρχοντικό Κάμπερλαντ του Λονδίνου σε ηλικία 75 ετών. Είναι θαμμένη στο Κάστρο Γκλάμις του Άνγκους της Σκωτίας. 11 Σεπτεμβρίου 1862 – 16 Ιουλίου 1881: Δεσποινίς Σεσίλια Κάβεντις-Μπέντινκ 16 Ιουλίου 1881 – 16 Φεβρουαρίου 1904: Λαίδη Γκλάμις 16 Φεβρουαρίου 1904 – 23 Ιουνίου 1938: Η Αξιότιμη Η Κόμισσα του Στράθμορ και Κίνγκχορν Davies, Edward J., "Some Connections of the Birds of Warwickshire", The Genealogist, 26(2012):58–76 Forbes, Grania, My Darling Buffy: The Early Life of The Queen Mother (Headline Book Publishing, 1999) (ISBN 978-0-7472-7387-5) Vickers, Hugo, Elizabeth: The Queen Mother (Arrow Books/Random House, 2006) (ISBN 978-0-09-947662-7)